CELEX: 32014D0414
Language: sl
Date: 2014-06-27 00:00:00
Title: 2014/414/EU: Sklep Evropskega sveta z dne 27. junija 2014 s katerim Evropskemu parlamentu predlaga kandidata za predsednika Evropske komisije

1.7.2014   
            
            
               SL
            
            
               Uradni list Evropske unije
            
            
               L 192/52
            
         SKLEP EVROPSKEGA SVETA
   z dne 27. junija 2014
   s katerim Evropskemu parlamentu predlaga kandidata za predsednika Evropske komisije
   
      (2014/414/EU)
   
   EVROPSKI SVET JE –
   ob upoštevanju Pogodbe o Evropski uniji in zlasti člena 17(7) Pogodbe,
   ob upoštevanju naslednjega:
   
               (1)
            
            
               Člen 17(7) Pogodbe o Evropski uniji določa, da Evropski svet ob upoštevanju volitev v Evropski parlament in po opravljenih ustreznih posvetovanjih Evropskemu parlamentu predlaga kandidata za predsednika Evropske komisije.
            
         
               (2)
            
            
               V skladu s Sklepom Sveta 2013/299/EU, Euratom (1) so bile volitve v Evropski parlament med 22. in 25. majem 2014.
            
         
               (3)
            
            
               V skladu z Izjavo št. 11, priloženo Sklepni listini Medvladne konference, ki je sprejela Lizbonsko pogodbo, so predstavniki Evropskega parlamenta in Evropskega sveta opravili potrebna posvetovanja.
            
         
               (4)
            
            
               Zato bi bilo treba Evropskemu parlamentu predlagati kandidata za predsednika Evropske komisije –
            
         SPREJEL NASLEDNJI SKLEP:
   Člen 1
   G. Jean-Claude JUNCKER se Evropskemu parlamentu predlaga kot kandidat za predsednika Evropske komisije.
   Člen 2
   Ta sklep se pošlje Evropskemu parlamentu.
   Člen 3
   Ta sklep se objavi v Uradnem listu Evropske unije.
   
      V Bruslju, 27. junija 2014
      
         
            Za Evropski svet
         
         
            Predsednik
         
         H. VAN ROMPUY
      
   
   
      (1)  Sklep Sveta 2013/299/EU, Euratom z dne 14. junija 2013 o določitvi obdobja za osme volitve poslancev Evropskega parlamenta s splošnimi neposrednimi volitvami (UL L 169, 21.6.2013, str. 69).